《玉楼春 送宣差》
明代·唐桂芳

春风桃李河阳县。讼简苔纹生印篆。昼长帘捲隔溪山，吟就新诗花点砚。

三年政满真堪羡。一舸扁舟摇素练。柳梢莺转报乔迁，天上玉堂飞剡荐。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。